Na temelju članka 19. stav (1) i članka 20., a u vezi sa člankom 31. stav (1) Zakona o državnoj službi u institucijama Bosne i Hercegovine („Službeni glasnik BiH“, br. 19/02, 35/03, 4/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Direkcije za koordinaciju policijskih tijela Ministarstva sigurnosti, raspisuje

**INTERNI NATJEČAJ**

**za popunu** **radnih mjesta državnih službenika u**

**Direkciji za koordinaciju policijskih tijela BiH**

**1/01 Stručni savjetnik – glasnogovornik**

**1/02 Stručni savjetnik za ilegalnu imigraciju i trgovinu ljudima**

**1/03 Stručni savjetnik za koordiniranje i implementiranje međunarodnih ugovora**

**1/04 Stručni savjetnik za istraživanja i strategije**

**1/05** **Stručni savjetnik za administraciju i održavanje mreža**

URED RAVNATELJA

**1/01 Stručni savjetnik – glasnogovornik**

**Opis poslova i radnih zadataka**: Obavlja poslove u svezi informiranja javnosti iz djelokruga Direkcije i poduzima aktivnosti u cilju ostvarivanja javnosti rada Direkcije po odobrenju i naputcima ravnatelja i zamjenika ravnatelja i šefa ureda, sudjeluje u izradi, obavještava medije o najavljenim protokolarnim kontaktima, pripravlja press konferencije, koordinira izradu projekta internog komuniciranja, uređuje web stranicu, biltene, brošure i promo materijale, svakodnevno surađuje sa predstavnicima medija, pripravlja osnove za prezentaciju Direkcije javnosti i predlaže oblike i sadržaje informiranja javnosti o aktivnostima Direkcije, surađuje sa glavnim i odgovornim urednicima javnih glasila, službama za informiranje i drugim tijelima u oblasti javnog informiranja, organizira pripravu podataka, informacija i drugih materijala i po potrebi sudjeluje u njihovoj pripravi za istupanje ravnatelja i zamjenika ravnatelja u javnim glasilima, vrši i druge poslove koje mu odredi šef Ureda ili ravnatelj, za svoj rad je odgovoran Šefu Ureda.

**Posebni uvjeti:** Visoka stručna sprema društvenog smjera ili ekvivalent Bolonjskog sustava studiranja; najmanje tri godine radnog iskustva na istim ili sličnim poslovima; položen stručni upravni ispit; poznavanje engleskog jezika; poznavanje rada na računalu.

**Status:** Državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

SEKTOR ZA MEĐUNARODNU OPERATIVNU POLICIJSKU SURADNJU

Odsjek NCB Interpol Sarajevo

**1/02 Stručni savjetnik za ilegalnu imigraciju i trgovinu ljudima**

**Opis poslova i radnih zadataka**: Stručni savjetnik za ilegalnu imigraciju i trgovinu ljudima prati, obrađuje, koordinira i evidentira predmete iz oblasti ilegalne imigracije, trgovine ljudima, kao i kaznena djela na štetu djece, obrađuje, prevodi i dostavlja zahtjeve zemalja članica ICPO i IPSG-a nadležnim tijelima u BiH, kao i obratno, surađuje sa domaćim tijelima na slučajevima iz navedene oblasti, analizira i ažurira podatke o ilegalnoj imigraciji, trgovinu ljudima i kaznenih djela na štetu djece, evidentira i analizira akcije koje se odnose na navedenu oblast, prati pojedinačne i opće tendencije, izrađuje redovna i izvanredna izvješća, vrši obradu i praćenje predmeta prema važećim zakonskim propisima, po potrebi obavlja i druge poslove prema dobivenim zadacima iz djelokruga rada Odsjeka, za svoj rad odgovoran je Šefu Odsjeka.

**Posebni uvjeti:** Visoka stručna sprema društvenog smjera ili ekvivalent Bolonjskog sustava studiranja; najmanje 3 godine radnog iskustva na istim ili sličnim poslovima; položen stručni upravni ispit; znanje jednog od službenih jezika Interpola; poznavanje rada na računalu.

**Status:** Državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

Odsjek za multilateralnu i bilateralnu suradnju i implementiranje međunarodnih ugovora

**1/03 Stručni savjetnik za koordiniranje i implementiranje međunarodnih ugovora**

**Opis poslova i radnih zadataka**: Stručni savjetnik za koordiniranje i implementiranje međunarodnih ugovora prati i izučava oblast međunarodnih ugovora, konvencija i sporazuma o međunarodnoj policijskoj suradnji, dostavlja prijedloge i mišljenja u vezi sa pregovorima o zaključivanju ugovora, kao zahtjeve sukladno važečim sporazumima, vodi i ažurira evidenciju potpisanih ugovora, vrši obradu, praćenje predmeta prema važećim zakonskim propisima, po potrebi obavlja i druge poslove prema dobivenim zadacima iz djelokruga rada Odsjeka, za svoj rad odgovoran je Šefu odsjeka.

**Posebni uvjeti:** Visoka stručna sprema društvenog smjera ili ekvivalent Bolonjskog sustava studiranja; najmanje 3 godine radnog iskustva na istim ili sličnim poslovima; položen stručni upravni ispit; znanje engleskog jezika; poznavanje rada na računalu

**Status:** Državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

SEKTOR ZA STRATEŠKU ANALIZU, PROCJENE, PLANIRANJE I IT POTPORU

Odsjek za istraživanja i strategije

**1/04 Stručni savjetnik za istraživanja i strategije**

**Opis poslova i radnih zadataka**: Sačinjava cjelovite i najsloženije materijale za potrebe strateškog planiranja i identifikacije ključnih strateških prijetnji, izazova i pitanja, pripravlja dokumenta potrebna za donošenje konačnih planskih odluka, izrađuje programe, projekte, planove i izvještća za potrebe internog i eksternog informiranja, razrađuje metodologiju i izrađuje i realizira projekte istraživanja u svrhu planiranja i izrade strateških dokumenata i akcionih planova te nadziranja njihove primjene, iznalazi odgovarajuće inovacije i rješenja za razvitak procesa usvajanja politika i planova, sačinjava cjelovite materijale za potrebe strateškog planiranja i identifikacije ključnih strateških prijetnji, izazova i pitanja; sudjeluje u pripravi i u razradi metodologije i izrađuje i realizira projekte istraživanja u svrhu planiranja i pripremanja strateških dokumenata i akcionih planova, iznalazi odgovarajuće inovacije i rješenja za razvoj procesa usvajanja metodologije istraživanja i strategije planova; radi i druge poslove po nalogu šefa Odsjeka, za svoj rad je odgovoran Šefu odsjeka.

**Posebni uvjeti:** Visoka stručna sprema društvenog smjera ili ekvivalent Bolonjskog sustava studiranja; najmanje tri godine radnog iskustva na istim i ili sličnim poslovima; položen stručni upravni ispit; poznavanje rada na računalu.

**Status:** Državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

Odsjek za IT potporu

**1/05 Stručni savjetnik za administraciju i održavanje mreža**

**Opis poslova i radnih zadataka**: Usmjerava i raspoređuje poslove iz oblasti administracije i održavanja mreža i prati dinamiku izvršavanja istih, obavlja poslove uspostavljanja mreža, vrši instalaciju i testiranje uspostavljenih mrežnih sustava, obavlja poslove administriranja i održavanja mrežnih sustava, radi i druge poslove po nalogu šefa Odsjeka, za svoj rad je odgovoran Šefu odsjeka.

**Posebni uvjeti:** Elektrotehnički fakultet, Prirodoslovno matematički fakultet ili drugi tehnički fakultet informatičkog ili telekomunikacijskog smjera; najmanje tri godine radnog iskustva; položen stručni upravni ispit; poznavanje engleskog jezika;

**Status:** Državni službenik – stručni savjetnik.

**Broj izvršitelja:** jedan (1)

**Mjesto rada:** Sarajevo

***Na ovaj oglas mogu se prijaviti samo osobe uposlene kao državni službenici u Direkciji za koordinaciju policijskih tijela BiH.***

***Napomena za kandidate:***

* Izborni proces se provodi sukladno odredbama Pravilnika o uvjetima i načinu obavljanja internih natječaja, internih i eksternih premještaja državnih službenika u institucijama Bosne i Hercegovine („Službeni glasnik BiH“, br 62/10, 30/14 i 38/17) i Pravilnika o karakteru i sadržaju javnog natječaja, načinu sprovođenja intervjua i obrascima za sprovođenje intervjua („Službeni glasnik BiH“, br: 63/16, 21/17 i 28/21). Više informacija o natječajnim procedurama dostupno je na [www.ads.gov.ba](http://www.ads.gov.ba) u dijelu „Zapošljavanje/Vrste natječajnih procedura“.
* Za provođenje natječajne procedure po ovom natječaju formirat će se jedno (1) Povjerenstvo za izbor.
* Povjerenstvo za izbor utvrđuje ispunjavanje uvjeta natječaja na temelju dokumentacije dostavljene uz prijavu, te vrši izbor kandidata na temelju znanja, sposobnosti i kompetencija pokazanih na stručnom ispitu, koji se za kandidate prijavljene na interni natječaj sastoji od intervjua.
* Kandidati se obavještavaju o mjestu i vremenu održavanja intervjua od strane institucije i putem službene internet stranice Agencije za državnu službu BiH.
* Neovisno o svim drugim zahtjevima iz ovog natječaja, kandidati koji su završili studije po Bolonjskom sustavu studiranja, dužni su, pored ostale tražene dokumentacije, obvezno dostaviti diplomu prvog ciklusa (ili osnovnog dodiplomskog studija), čak i ako se natječajem traži drugi i treći ciklus Bolonjskog sustava studiranja, osim za integrirane studije kod kojih je potrebno dostaviti i dokaz da se radi o integriranom studiju, ako to nije vidljivo iz same osnovne diplome, dodatka diplomi ili rješenja o nostrificiranju/priznavanju.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uvjeta za postavljenje, u skladu sa člankom 22. stavak 1. točka g) Zakona o državnoj službi u institucijama Bosne i Hercegovine, obvezni su na isti donijeti uvjerenje o nevođenju kaznenog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.

***Dodatna napomena:***

Prije postavljenja, odnosno prijama u radni odnos, za kandidate sa liste uspješnih obavit će se sigurnosne provjere sukladno postupku za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ broj: 54/05 i 12/09), kao i odredbama podzakonskih akata donesenih na osnovu navedenog Zakona.

Sukladno članu 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na natječaj dužni dostaviti sukladno [Pravilniku o karakteru i sadržaju javnog natječaja, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom natječaja.

S svezi s tim, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebice odredbe Pravilnika o karakteru i sadržaju javnog natječaja, načinu provođenja intervjua i obrascima za sprovođenje intervjua, koje definiraju dokumentaciju: prijavni obrazac; sveučilišnu diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženoj razini znanja stranog jezika; dokaz o traženoj razini znanja rada na računalu; uvjerenje o nevođenju kaznenog postupka; rok i način dostavljanja prijave.

***Potrebni dokumenti:***

**I Ovjereni preslici:**

* sveučilišne diplome (nostrificirane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine);
* dodatka diplome za kandidate koji su visoka naobrazba stekli po Bolonjskom sustavu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjereni preslik sveučilišne diplome dostavi uvjerenje visokoškolske ustanove da dodatak diplomi nije uopće izdat, niti za jednog diplomca;
* [uvjerenja o državljanstvu](http://www.ads.gov.ba/v2/index.php?option=com_content&view=article&id=149&Itemid=65&lang=bs#UD) (ne starije od 6 mjeseci od dana izdavanja od strane nadležnog organa);
* [uvjerenja o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI);
* [potvrde ili uvjerenja kao dokaza o traženoj vrsti radnog iskustva](http://www.ads.gov.ba/v2/index.php?option=com_content&view=article&id=149&Itemid=65&lang=bs#RI);
* dokaza o traženoj razini znanja stranog jezika (osim za poziciju 1/04);
* dokaza o traženoj razini znanja rada na računalu (osim za poziciju 1/05).

**II Vlastoručno potpisan**:

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba). Napominjemo da potpisan i [popunjen obrazac](http://www.ads.gov.ba/v2/index.php?option=com_content&view=article&id=149&Itemid=65&lang=bs#PO) ne može služiti kao dokaz bilo kog uvjeta iz teksta natječaja, isti olakšava rad tijelu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjereni preslici dokumenata nemaju ograničen rok važenja, pod uvjetom da ni dokumenti čiji su preslici ovjereni nemaju naznačen (preciziran) rok važenja.

Sve tražene dokumente treba dostaviti najkasnije do **14.02.2024. godine** putem poštanske službe preporučenom pošiljkom na adresu:

**Direkcija za koordinaciju policijskih tijela BiH**

**„Interni oglas za popunu radnih mjesta državnih službenika u Direkciji za koordinaciju policijskih tijela BiH“**

**Ul. Aleja Bosne Srebrene bb, 71 000 Sarajevo**

Ispunjavanje uvjeta utvrđenih ovim natječajem računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uvjete ovog natječaja, kao i preslici tražene dokumentacije koji nisu ovjereni, neće se uzimati u razmatranje.